CELEX: C2005/132/40
Language: hu
Date: 2005-05-28 00:00:00
Title: Az Elsőfokú Bíróság ítélete 2005. március 17. a T-192/98. sz., a Comité des industries du coton et des fibres connexes de l'Union européenne (Eurocoton) kontra az Európai Unió Tanácsa ügyben (Dömping – Végleges dömpingellenes vámot kivető rendeletre vonatkozó bizottsági javaslat Tanács részéről történő elfogadásának elmulasztása – A rendelet elfogadásához szükséges egyszerű többség hiánya – Indokolási kötelezettség)

28.5.2005   
            
            
               HU
            
            
               Az Európai Unió Hivatalos Lapja
            
            
               C 132/22
            
         
      AZ ELSŐFOKÚ BÍRÓSÁG ÍTÉLETE
   
   2005. március 17.
   a T-192/98. sz., a Comité des industries du coton et des fibres connexes de l'Union européenne (Eurocoton) kontra az Európai Unió Tanácsa ügyben (1)
   
   (Dömping - Végleges dömpingellenes vámot kivető rendeletre vonatkozó bizottsági javaslat Tanács részéről történő elfogadásának elmulasztása - A rendelet elfogadásához szükséges egyszerű többség hiánya - Indokolási kötelezettség)
   (2005/C 132/40)
   Az eljárás nyelve: angol
   A T-195/98. sz. a Comité des industries du coton et des fibres connexes de l'Union européenne (Eurocoton), székhelye Brüsszel (Belgium), képviseli C. Stanbrook, QC, és A. Dashwood, barrister, kontra az Európai Unió Tanácsa (meghatalmazott: S. Marquardt, segítője: G. M. Berrisch, ügyvéd), támogatja Nagy-Britannia és Észak-Írország Egyesült Királysága (meghatalmazott: kezdetben M. Ewing, majd K. Manji) ügyben, a Kínai Népköztársaságból, Egyiptomból, Indiából, Indonéziából és Pakisztánból származó nyersgyapot-behozatalra végleges dömpingellenes vámot kivető, az 1998. április 7-i 773/98/EK bizottsági rendelet (HL L 111., 19. o.) által kivetett ideiglenes vám végleges beszedésére irányuló, és a Törökországból származó ilyen szövetek behozatalára vonatkozóan az eljárást lezáró EK tanácsi rendeletre vonatkozó, az Európai Közösségek Bizottsága által 1998. szeptember 21-én benyújtott javaslatot (COM [1998] 540 végleges irat) elutasító 1998. október 5-i tanácsi határozat megsemmisítése tárgyában, az Elsőfokú Bíróság (kibővített negyedik tanács), tagjai: H. Legal elnök, P. Lindh, P. Mengozzi, I. Wiszniewska-Białecka és V. Vadapalas bírák; hivatalvezető: H. Jung, 2005. március 17-én meghozta ítéletét, amelynek rendelkező része a következő:
   
               1)
            
            
               A Kínai Népköztársaságból, Egyiptomból, Indiából, Indonéziából és Pakisztánból származó nyersgyapot-behozatalra végleges dömpingellenes vámot kivető, az 1998. április 7-i 773/98/EK bizottsági rendelet (HL L 111., 19. o.) által kiszabott ideiglenes vám végleges beszedésére irányuló, és a Törökországból származó ilyen szövetek behozatalára vonatkozóan az eljárást lezáró EK tanácsi rendeletre vonatkozó, az Európai Közösségek Bizottsága által 1998. szeptember 21-én benyújtott javaslatot (COM [1998] 540 végleges irat) elutasító 1998. október 5-i tanácsi határozatot megsemmisíti.
            
         
               2)
            
            
               Kötelezi az Európai Unió Tanácsát a költségek viselésére.
            
         
               3)
            
            
               Nagy-Britannia és Észak-Írország Egyesült Királysága maga viseli saját költségeit.
            
         
      (1)  HL C 160., 1999.6.5.